tomron87/hebrew-wikipedia-sentences-corpus huggingface dataset:
התלקחות הוא ספר הרפתקאות לנוער מסוגת ספרות ספקולטיבית שנכתב על ידי סוזן קולינס, והספר השני בסדרת הספרים משחקי הרעב.
כמו קודמו, רב המכר של 2008 "משחקי הרעב", הוא ממשיך את הסיפור על חייה רצופי ההרפתקאות של קטניס אוורדין במדינת פאנם.
הספר פורסם באנגלית בספטמבר 2009, ותורגם לעברית ב-2011 על ידי יעל אכמון.
הנושאים המרכזיים בספר כוללים הישרדות, שליטה ממשלתית, מרד ובעיקר שעבוד כנגד עצמאות.
הספר קיבל ביקורות חיוביות מאוד.
המבקרים שיבחו את הספר, את סופו המפתיע ואת תחכומה של קטניס.
הספר השלישי בסדרה, עורבני חקיין, יצא לאור באנגלית באוגוסט 2010, ובעברית ב-12 בינואר 2012.
עלילת הספר מתרחשת במדינה בדיונית עתידית בשם פאנם הנמצאת בצפון אמריקה, בה שולט הנשיא סנואו ביד רמה.
כעונש על המרד של אזרחי "12 המחוזות" (האזורים העניים יותר במדינה) שהתרחש כ-75 שנה קודם לתקופת הספר, על כל אחד מהמחוזות לשלוח נער ונערה אחת לשנה לזירת "משחקי הרעב", בה ילחמו כלל הנערים זה בזה, כשמטרתם להרוג זה את זה.
האחרון שנותר בחיים מוכרז כמנצח.
משחקי הרעב מתקיים במקום שנבנה במיוחד לאירוע מדי שנה בזירה סגורה על ידי מגן כוח חשמלי, הנשלטת על ידי צוות מהקפיטול הנקרא קברניטי המשחק.
אחרי שניצחו במשחקי הרעב ה-74 בספר הקודם, קטניס אוורדין ופיטה מלארק שהגיעו ממחוז 12, המחוז העני ביותר במדינת פאנם, יוצאים ל"סבב ניצחון" שיכלול ביקור בכל מחוזות פאנם וכן בקפיטול.
ביום שבו קטניס ופיטה מתחילים את סבב הניצחון שלהם ברחבי המדינה, הנשיא סנואו מגיע אליה לביקור.
הנשיא מסביר לה שהאיום שלה להתאבד ביחד עם פיטה במשחק הרעב ה-74, שגרם להיתר ששניהם ינצחו, היה הפרה גלויה של דברי הקפיטול, ובכך היא גרמה לדיבורים על מרד במחוזות המדינה.
הוא מאיים להרוג את משפחתה וחבריה אם היא לא תצליח להוכיח לכל אזרחי פאנם שהמעשה שלה לא היה מעשה של התרסה אלא שהוא נעשה מתוך אהבה בלתי ניתנת לשליטה כלפי פיטה.
התחנה הראשונה שלהם בסיבוב הניצחון היא מחוז 11, המחוז שממנו הגיעה חברתה ובעלת בריתה של קטניס במשחקי הרעב הקודמים, רו.
במהלך הטקס, פיטה נואם בקצרה על רו ות'רש, קטניס לעומתו ממעיטה בדברים ומספרת בקצרה שרו הייתה חברה טובה, ומודה למחוז 11 על המתנה שלהם אליה במשחקים.
כשהיא מסיימת, אחד מאזרחי המחוז מתחיל לשרוק את המנגינה שרו השתמשה בה בזירה כדי להודיע שהיא בטוחה.
השיר נגמר וכל אזרחי המחוז מצדיעים לקטניס באותה צורה שבה נפרדה קטניס מרו את פרידתם האחרונה.
קטניס נלקחת משם, אבל לא לפני שהיא רואה צמד אוכפי שקט יורים בראשו של האיש ששרק.
פיטה וקטניס ממשיכים את סיבוב הניצחון בכל 12 המחוזות ובקפיטול.
בריאיון שלהם, פיטה מציע לקטניס נישואין בתקווה שזה מה שיְרַצֵה את הנשיא סנואו.
למרות זאת, קטניס מגלה שנסיונותיהם לדכא את המרד כשלו.
מאוחר יותר הנשיא סנואו מודיע כי לכבוד משחקי הרעב ה-75, הגמול הרבעוני השלישי (גמול רבעוני הוא סבב מיוחד של משחקי הרעב שנערך כל רבע מאה (25 שנים) ובו נעשית תחרות מיוחדת ושונה ממשחקי הרעב הרגילים), 24 המיועדים לזירה ייאספו מתוך מאגר המנצחים משנים קודמות.
קטניס והימייטץ', מנצח מלפני 25 שנים שמשמש בכל שנה כמדריכם של המיועדים למשחקי הרעב, עולים בגורל אך פיטה מתנדב להחליף את הימייטץ'.
ברגע שקטניס מבינה שהיא ופיטה יהיו מתחרים בזירה בפעם השנייה, קטניס מחליטה לעשות הכל שדווקא פיטה יצא משם בחיים.
קטניס ופיטה מגיעים אל מחנה האימונים ופוגשים את כל שאר המיועדים נגדם יצטרכו להתחרות.
לאחר ימים ספורים, מתרחש הריאיון המסורתי עם כל מיועד, המשודר לכל פאנם ובו פיטה מכריז שהוא וקטניס כבר נישאו בטקס מסורתי של מחוז 12 ושקטניס אף בהיריון - כל זה כדי להוכיח לנשיא סנואו ולכל פאנם שאהבתם אמיתית.
במהלך המשחקים, קטניס ופיטה חוברים לצמד המנצחים משנים קודמות ממחוז 4, פיניק, גבר בן 24 ששרד את המשחקים בגיל 14, ומאגס, אישה בשנות השמונים לחייה, שהייתה המדריכה של פיניק לפני 10 שנים.
לאחר מותה של ויירס ביטי מסביר לאחרים על תוכניתו לתעל את הברק שפוגע בעץ הגבוה כל 12 שעות אל המים במרכז הזירה, בעזרת התיל שלו, וכך כל מי שבאזור יתחשמל.
לקראת סוף הספר, תוכניתו של ביטי נכשלת אך קטניס נזכרת דבריו של היימיטץ' שעליה "לזכור מיהו האויב האמיתי" ויורה חץ אל שדה הכוח המקיף את הזירה, ובכך גורמת להשמדתו.
רחפת של מחוז 13 מגיעה לקחת אותה משם והיא מתעלפת.
כשהיא מתעוררת, קטניס מגלה שהיא ברחפת עם היימיטץ', פיניק, ביטי וגייל הות'ורן ידידה הטוב, אך היא גם מגלה שפיטה, ג'והאנה ואנובאריה, המיועדת ממחוז 2, נתפסו על ידי הקפיטול.
כמו כן, מספרים לה שהתוכנית של רוב המתמודדים הייתה לפרוץ אל מחוץ לזירה, וכל מה שביטי ניסה לעשות מההתחלה היה להשמיד את שדה הכוח וגם שג'והאנה לא ניסתה להרוג אותה כמו שחשבה, אלא לעלף אותה כדי להוציא את שבב האיתור שהושתל על ידי הקפיטול בידה.
הספר נגמר בכך שגייל מגיע אל הרחפת בה קטניס שוהה ונרפאת, והוא מספר לה שאחותה ואימה בטוחות, אבל שמחוז 12 הופצץ בידי הקפיטול, כמו שקרה למחוז 13.
ב-27 בנובמבר 2013 יצא לאקרנים עיבוד קולנועי של הספר, בהמשך לסרט משחקי הרעב שמבוסס על הספר הראשון בסדרה.
בסרט מככבים ג'ניפר לורנס בתפקיד קטניס, וג'וש האצ'רסון בתפקיד פיטה.
את הסרט ביים פרנסיס לורנס.
משחקי העולם הם אירועי ספורט רב-ענפי בין-לאומי שנערך לראשונה בשנת 1981 ובו מתקיימות תחרויות בענפי ספורט שאינם נכללים ב.
האירוע מנוהל על ידי האיגוד הבין-לאומי למשחקים העולמיים (IWGA) תחת חסותו של הוועד האולימפי הבינלאומי (IOC), ומתקיים אחת לארבע שנים.
כמה מענפי הספורט ששוחקו במסגרת משחקי העולם נעשו מאוחר יותר ענפים אולימפיים.
ענפים אחרים היו ענף אולימפי בעבר, כמו משיכת חבל.
לאור החלטת הוועד האולימפי הבינ"ל, לפני אולימפיאדת טוקיו (2020) הוחלט שעיר מארחת יכולה "להזמין" ענפי ספורט חדשים.
מאז, ענפים שאינם משוחקים ב"משחקי העולם" לקחו או ייקחו חלק במשחקים האולימפיים: קראטה, ברייקדנס, סופטבול ובייסבול, סקייטבורד, לקרוס, סקווש ופוטבול אמריקאי.
חלק מענפי הספורט המשוחקים כיום במסגרת משחקי העולם הם קיק בוקס, ג'יו ג'יטסו, ניווט ספורטיבי, ספורט הריקוד, סקווש, רולר סקייט, קראטה, סקי מים ועוד, וכן ענפי כדור כמו פוטבול אמריקאי, נטבול, הוקי רולר, לקרוס וסופטבול.
בדרך כלל, בין 25 ל-35 ענפי ספורט מתקיימים בכל אירוע.
חלק מענפי הספורט מוגדרים ענפי הדגמה, ובהם לא מחולקות מדליות.
בישראל, התאחדות "אילת", גוף הרוחב האחראי על הספורט שאינו אולימפי אחראית על הוצאת המשלחת הישראלית ל"משחקי העולם".
קיום המשחקים בענפי הספורט השונים תלויים בזמינות המתקנים בעיר המארחת את האירוע.
הרציונל העומד מאחורי האירוע הוא קיימות, קרי, לא בונים מתקנים חדשים (ניתן לשפץ קיימים, אך לא לבנות במיוחד).
(* לא כולל את מספר הספורטאים ששיחקו בענפי ההדגמה, מספר המוגבל ל-800)
עשר המדינות שזכו במרב המדליות
הערה: נכון למשחקי העולם 2025
אולם המדליה אינה נספרת על ידי ההתאחדות הבין-לאומית למשחקי העולם במניין המדליות הרשמי של ישראל.
משחקי הרעב הוא סרט מדע בדיוני-הרפתקאות אמריקאי משנת 2012 בבימויו של גארי רוס, המבוסס על עלילת הספר "משחקי הרעב" שנכתב על ידי סוזן קולינס.
הסרט הופק על ידי נינה ג'ייקובסון וג'ון קיליק, והתסריט נכתב על ידי סוזן קולינס, גארי רוס ובילי ריי.
בסרט מככבים ג'ניפר לורנס, ג'וש האצ'רסון, ליאם המסוורת', וודי הארלסון, אליזבת בנקס ודונלד סאת'רלנד.
עלילת הסרט מתרחשת בעתיד פוסט-אפוקליפטי במדינה בשם "פאנם", השוכנת על חורבותיה של אמריקה הצפונית.
בפאנם שולט ממשל חזק, השוכן בעיר מרכזית בשם "הקפיטול".
מסביב לקפיטול שוכנים 12 מחוזות, ורוב תושביהם חיים בעוני גדול.
הקפיטול שולט במחוזות ביד רמה.
כעונש על המרד האחרון שביצעו נגד הממשל ובו מחוז 13 נשרף עד היסוד, יזם הקפיטול את משחקי הרעב - אירוע טלוויזיוני שנתי המשודר בשידור חי בכל המדינה בו נער ונערה מגיל 12 עד 18 מכל מחוז נבחרים בהגרלה ונדרשים להילחם זה בזה למוות בתוך זירה.
המנצח הוא מי שנשאר אחרון, ועליו יורעפו פרסים וכסף רב.
הדמות הראשית בסרט היא קטניס אוורדין, נערה בת 16 שגרה במחוז 12. משפחתה של קטניס מונה את אמה ואחותה הקטנה פרים, אותן היא מכלכלת מאז מותו של אביה בתאונת מכרות.
כדי לפרנס את משפחתה נוהגת קטניס לצוד באופן בלתי חוקי ביער הסמוך למחוז, יחד עם ידידה הטוב, גייל הות'רן.
בשנה בה מתרחשת עלילת הסיפור מי שנבחרת כמיועדת מחוז 12 בהגרלה היא אחותה של קטניס - פרים.
קטניס, שאוהבת אותה מאוד, מתנדבת להחליפה ולהשתתף במקומה במשחקים.
יחד עם קטניס עולה בגורל פיטה מלארק, נער שבעבר הציל את קטניס מרעב בכך שנתן לה לחם אותו שרף "בטעות" אף על פי ששילם על כך במכות מאמו.
קטניס ופיטה נשלחים לקפיטול למטרות אימונים למשחקי הרעב, והכרת המתחרים שלהם.
במהלך אחד הראיונות שמתקיימים במסגרת האירועים לפני פתיחת המשחק, מתוודה פיטה על אהבתו לקטניס לפני הקהל.
לאחר הראיון, קטניס מאוד כועסת על פיטה, אך המנטור שלהם מסביר לה שהצגתם בתור "הנאהבים חסרי המזל" תעזור להם לקבל את אהדת הקהל: ככל שהשחקן יותר פופולרי ובעל יותר סיכויים לשרוד, יש יותר סיכויים שאנשים (נותני חסות) יממנו את צרכיו במהלך המשחק עצמו.
המתמודדים ("מיועדים") נשלחים לזירה, וממוקמים ליד קרן השפע, מבנה בצורת קרן בו נמצאים כלי נשק שונים ואספקה.
עם תחילת המשחק נוצר שם מרחץ דמים.
קטניס חוטפת תיק גב כתום שבתוכו שלל קטן, ורצה משם למעבה היער של הזירה.
במהלך המשחק מגלה קטניס שפיטה חבר אל ה"קרייריסטים" (המיועדים ממחוזות 1 ו-2, שמתאמנים כל חייהם לקראת המשחקים, ומתנדבים להשתתף בהם מטעם המחוזות שלהם), ושהם מנצלים אותו כדי לאתר אותה.
היא מתרחקת מיתר המיועדים האחרים וקברינטי המשחק יוצרים שרפה מלאכותית שמרחיקה את קטניס מגבולות הזירה ואל חיק המיועדים.
במהלך מנוסתה נכווית קטניס ברגלה.
ה"קרייריסטים" מוצאים אותה, והיא מטפסת על עץ כדי לברוח מהם.
הקרייריסטים מנסים לפגוע בה, אך לא מצליחים.
בסופו של דבר פיטה מציע שהם פשוט יחכו מתחת לעץ שקטניס תרד משם, שכן בסופו של דבר היא תיאלץ לרדת על מנת שלא למות ברעב.
במהלך שהותה על העץ מבחינה קטניס ברו בת ה-12 ממחוז 11, שמתחבאת על עץ לא רחוק ממנה.
בסימני ידיים, רו מראה לה שמעליה תלוי על העץ קן "צרעות ציד" - צרעות שהונדסו גנטית בקפיטול ומסוכנות לבני האדם.
היא חותכת את הענף עליו נתלה הקן ומפילה אותו על הקרייריסטים.
מתמודדת בשם גלימר מתה עקב העקיצות, וקטניס נעקצת אף היא וסובלת מהזיות רבי עוצמה במשך כמה ימים.
ביומיים בהם הייתה קטניס מחוסרת הכרה רו טיפלה בה, והן נהפכו לבעלות ברית.
רו סיפרה לה שקייטו פגע בפיטה, ושהוא נמצא באזור הנחל.
קטניס ורו מחליטות להשמיד את אספקת האוכל של הקרייריסטים, וקטניס מפוצצת את אספקת האוכל.
מיד בתום מבצע הפיצוץ מתמודד בשם מרוול הורג את רו.
באותו הרגע, מבלי לדעת עדיין שרו נפגעה, יורה קטניס חץ בלבו.
קטניס שרה לרו, מה שגרם למחוז 11 להתחיל בהתקוממות.
על מנת למנוע התקוממויות נוספות, מודיע הכרוז על כך שחוקי המשחקים השתנו, ושהשנה שני מתמודדים יכולים לשרוד ולהפוך למנצחים, בתנאי שהם מאותו מחוז.
קטניס מחפשת את פיטה ומוצאת אותו פצוע, אך היא לא יכולה לטפל בו ללא תרופה מתאימה.
הכרוז מציע למשתתפים להגיע ל"משתה", בו יש את הדברים שהם זקוקים להם.
קטניס יודעת שמחכה לה מרחץ דמים, ופיטה מנסה למנוע ממנה ללכת לשם.
קטניס מנשקת אותו, בין השאר כדי לזכות באהדת הקהל, ומשקרת לו שהיא לא תלך.
כאשר פיטה נרדם, לוקחת קטניס את הקשת שלה והולכת למשתה ללא ידיעתו.
שם, חיכו לה ולעוד 3 מתחרים שנשארו, תיקים שבהם נמצאים החפצים להם המתחרים זקוקים.
במהלך המשתה נהרגת קלוב על ידי ת'רש, שחס על קטניס כיוון שהיא הייתה בעלת ברית של רו.
קטניס חוזרת למערה ומטפלת בפיטה.
פיטה מוצא גרגירי יער ובטוח שהם אכילים.
קטניס שומעת יריית תותח וחוששת שפיטה מת.
היא ראתה את הגרגירים וזיהתה אותם מיד - אלו גרגירי "רוש-לילה" רעילים.
קטניס מוצאת את פיטה, וכך גם את גופתה של "פני-שועל" שאכלה מהם ומתה.
היום השתנה לפתע ללילה על ידי קברניטי המשחק, על מנת להחיש את סיום המשחקים.
ת'רש מת על ידי מוטציות של זאבים צמאי דם שרודפים גם אחרי קטניס, פיטה וקייטו.
שלושתם רצים לקרן השפע ומטפסים עליה על מנת לשרוד.
לאחר מאבק שנערך בראש הקרן, קייטו לופת את פיטה כששניהם עומדים קרובים לשפת הקרן.
קטניס יודעת שאם תירה חץ בקייטו הוא יפול אל הזאבים יחד עם פיטה.
היא יורה חץ מדויק ביד של קייטו.
פיטה משתחרר מקייטו, שנופל אל הזאבים.
קטניס יורה בו חץ וכך היא ופיטה מנצחים.
הלילה הופך ליום, והכרוז מודיע שהחוק החדש שלפיו שני מיועדים מאותו המחוז יכולים לשרוד, מבוטל.
פיטה מנסה לשכנע את קטניס לירות בו ולנצח.
לבסוף, קטניס מושיטה לפיטה מחצית מגרגירי רוש הלילה כך שלקפיטול בכלל לא יהיו מנצחים.
הם סופרים עד 3 על מנת לבלוע יחד את הגרגירים הרעילים, אך רגע לפני שהם בלעו את הרעל, הכרוז עוצר בעדם ומודיע על ניצחונם.
לאחר החזרה שלהם לקפיטול, היימיטץ' אומר לקטניס שלא מרוצים ממנה בקפיטול וחושדים בה במעשה התרסה.
היא צריכה להוכיח להם שהיא ופיטה מאוהבים, ולכן יזמה התאבדות משותפת, ולא כמעשה התרסה.
הקברניט הראשי נכנס לחדר שכולו ריק חוץ מקערה ובה גרגירי רוש לילה.
לאחר מכן מתקיים ראיון נוסף, בו הנשיא סנואו מכתיר אותם כמנצחים בשידור חי לכל תושבי פאנם.
פיטה וקטניס חוזרים הביתה, למחוז 12.
בספר, קטניס מקבלת את סיכת העורבני החקיין מבתו של ראש העיר, מאדג'.
בסרט, היא מקבלת את הסיכה מאחת המוכרות בכירה, כנראה "סיי שומן", מעבירה אותה לפרים כדי לתת לה מזל, ולפני היציאה לקפיטול - פרים מחזירה אותה לקטניס.
בספר, פיטה נפצע ברגלו על ידי המוטציות שהרגו את קייטו.
קטניס מכינה לו חוסם עורקים ובסופו של דבר רגלו מוחלפת ברגל תותבת, בסיום הסרט, הרגל של פיטה בריאה ושלמה.
בספר, המוטציות שתוקפות את קטניס, פיטה וקייטו בקרב הסופי בקרן השפע, הן 21 מוטציות זאבים-אנושיים (אשר הולכים על שתיים), שניחנים בעיניים האנושיות של המיועדים אשר מתו במשחקים וצבע פרוותם כצבע שערם של המיועדים שמתו.
בסרט לעומת זאת, המוטציות הן 3 זאבים אדירים וצמאי-דם.
בספר, קטניס קיבלה מספר מתנות מנותני חסות, שהן: המשחה לטיפול בכוויות, לחם ממחוז 11, סירופ שינה, מרק חם וארוחה מפוארת מהקפיטול.
בסרט, לעומת זאת, המתנות היחידות שקטניס קיבלה הן המשחה לטיפול בכוויות והמרק החם.
בסרט, יחד עם כל מתנה מגיע פתק מהיימיטץ'.
בספר, לא מגיע שום פתק יחד עם המצנח, וקטניס נאלצת לפענח את כוונתו של היימיטץ'.
בספר, פיטה לא נתן לקטניס לעזוב ל'משתה' ובעקבות זאת קטניס קיבלה מנותני החסות משקה שמרדים ליממה שלמה.
בלי שפיטה ידע, קטניס נתנה לו לשתות את המשקה והוא נרדם, וקטניס יצאה ל'משתה'.
בספר קטניס מתעלפת לאחר שקלוב פוצעת אותה בראש ופיטה מטפל בה לאחר שהוא מתעורר, בסרט קטניס לא מתעלפת בכלל ופיטה רק מורח לה משחה על הפצע במצח.
בסוף הספר, קטניס מספרת לפיטה שכל ההתאהבות כביכול שלה בו היא הצגה.
בסרט הקטע הזה לא מופיע.
בספר מתרכזים הימים הראשונים בזירה סביב התייבשותה של קטניס, מה שלא מוזכר בסרט.
בספר נאמר כי הקרייריסטים מגיעים ממחוזות 1,2 ו-4. בסרט נאמר כי הם רק ממחוזות 1 ו-2.
בספר נהרגות המיועדות ממחוז 1 ו-4 כשקטניס מפילה אליהן את קן הצרעות, בסרט רק המיועדת ממחוז 1 (גלימר) נהרגה.
בספר סצנת המערה נמשכת כמה ימים, ובסרט נראה כאילו עבר רק יום או יומיים.
בספר, במהלך מרחץ הדמים בקרן השפע, נאמר כי קטניס לקחה בנוסף לתרמיל גם יריעת פלסטיק וכיכר לחם, שאותו היא מאבדת במהלך התגוששות עם המיועד ממחוז בקרן השפע.
בסרט, קטניס לוקחת מקרן השפע רק את תרמילה הכתום.
בספר, גם אביו האופה של פיטה מגיע להיפרד מקטניס בהיכל הצדק לפני שהיא נשלחת לקפיטול, ואף מביא לה שקית עם עוגיות.
בסרט, הסצנה הזאת לא מופיעה.
בספר, אחרי כל מוות של מיועד מגיעה רחפת שאוספת את גופתו.
בסרט מופיעה רק רחפת אחת, זו שלוקחת את קטניס ופיטה לאחר הניצחון.
בספר, קטניס מתארת את מעשיה גם לאחר שהרחפת אוספת אותה, ועד שהיא מגיעה לקפיטול, כלומר את הגעתה לרחפת, השהות בבית החולים, והפגישה עם הצוות שליווה אותה לפני כניסתה למשחקים בשידור חי.
בסרט לעומת זאת, לא מתוארים הדברים האלו, רק הרחפת מופיעה, והסצנה הבאה האחריה היא כבר השיחה של היימיטץ' וקטניס.
בספר, אחרי שת'רש הורג את קלוב, קייטו רודף אחריו והורג אותו.
ביום למחרת פני שועל אוכלת מהרוש - לילה ונהרגת.
בסרט פני שועל מתה לפני ת'רש אשר נהרג על ידי מוטציות הזאבים.
בספר, מתואר שקטניס נאלצה לנשק את פיטה הרבה פעמים, ובסרט, היא נישקה אותו רק פעמיים.
בספר, ת'רש הורג את קלוב בכך שלוקח סלע ומכה בראשה.
בסרט, הוא לוקח את קלוב ומטיח את ראשה על קרן השפע.
בספר, סינה אומר לצוות ההכנה של קטניס לא לגעת לה בצמה, אך בסרט היא מגיעה אליו עם שיער פזור ולא-קלוע.
בספר, מסבירים בבירור על קברניט משחק שנופל לתוך קערת פונץ' אחרי שקטניס יורה בתפוח בפה החזיר, שבמהלך התלקחות מזוהה כפלוטראך הוונזבי, אך בסרט לא רואים אותו בכלל.
בספר, מוטציות הזאב מתעללות בקייטו במשך לילה שלם לפני שקטניס מחליטה להרוג אותו מרחמים.
בסרט, היא הורגת אותו מספר דקות לאחר שנופל.
עורבני חקיין הוא הספר השלישי בטרילוגיית משחקי הרעב מאת הסופרת האמריקנית סוזן קולינס.
הספר עוסק בחייה של קטניס אוורדין, נערה בת 17 שניצחה במשחקי הרעב פעמיים ומנהיגה את המרד נגד הקפיטול.
ההשראה לכתיבת הסדרה באה מהמיתולוגיה היוונית, קרבות הגלדיאטורים ברומא ותוכניות הריאליטי העכשוויות.
הספר יצא לאור ב-24 באוגוסט 2010, ואילו ה-e-book שישה ימים מוקדם יותר.
הספר מכר כ-450,000 עותקים בשבוע הראשון ליציאתו לאור.
מהדורה עברית של הספר יצאה על ידי הוצאת כנרת ב-2012, בתרגום יעל אכמון.
בעקבות מחאותיה נגד הקפיטול בשני משחקי הרעב בהם השתתפה, הופכת קטניס אוורדין לסמל המרד המתלקח נגד הקפיטול.
היא מכונה 'עורבני חקיין' על שם סיכת הציפור עורבני חקיין שענדה במשחקים.
אלמה קווין, נשיאת מחוז 13, מציעה לקטניס להופיע כסמל המרד, וזו מסכימה אך מציבה תנאים תנאים הכוללים בין היתר את חנינתם של המנצחים שנשבו על ידי הקפיטול, וכן הזכות להרוג את קוריולאנוס סנואו, נשיא מדינת פאנם.
קטניס מצטלמת למספר סרטי תעמולה שמוחדרים לטלוויזיה על ידי ביטי - מנצח-מיועד, גאון מחשוב.
קטניס צופה בשידורים של הקפיטול, שבהם מראיינים את פיטה, ובמהלכם הוא מתנגד בכל תוקף למעשיהם של קטניס בפרט והמורדים בכלל.
בתגובה למעשי המורדים ולסרטונים של מחוז 13, הקפיטול משדר ראיון נוסף עם פיטה, בסופו רומז פיטה על התקפה שצפויה בלילה.
הרמז נקלט, והתושבים פונו אל הבונקר.
לאחר ההתקפה, קבוצה של שבעה אנשים, ביניהם גייל הות'ורן, יצאו לקפיטול על מנת לחלץ את שלושת המנצחים.
המשימה הושלמה, אך התגלה שפיטה עבר תהליך הסבה תוך שימוש בארס צרעות ציד כדי לשבש לו חלק מזכרונותיו, ביניהם זכרונותיו מקטניס.
כעת הוא משוכנע שקטניס אשמה במותם של יקיריו, ומעוניין במותה.
אט אט מתחיל פיטה, בעזרת המנצחים-מיועדים ששהו במחוז להיזכר בכמה זיכרונות נכונים.
קטניס נפצעת במהלך נאום ונשלחת לשיקום, בסופו היא מצטרפת ליחידה צבאית שנלחמת בקפיטול, וכוללת גם את פיטה.
במהלך הקרבות הורג פיטה המבולבל את אחד מחברי היחידה.
כשהוא מכיר במצבו, מציע פיטה שחברי היחידה יהרגו אותו בשל הסיכון שהוא מהווה אך קטניס מתנגדת ומצילה אותו ממוות.
לאחר מסע ארוך מגיעה קטניס לחצר אחוזתו של סנואו.
סנואו משכן בחצרו ילדים, כדי שישמשו לו מגן אנושי.
כאשר קטניס מגיעה לחצר האחוזה צונחים מצנחים כסופים הנושאים פצצות והורגים ילדים רבים, ביניהם פרים - אחותה של קטניס.
לאחר ניצחון המורדים, הנשיא סנואו נשפט להוצאה להורג.
קטניס משוחחת עמו, והוא טוען ומוכיח כי לא שלח את הרחפות.
קטניס נזכרת שצורת ההתקפה דומה לזו שיזמה בעבר עם גייל.
בעקבות כך, במעמד הוצאתו של סנואו להורג, מייעדת קטניס את החץ אל הנשיאה קווין.
היא נשפטת ומזוכה מעוון זה מחמת אי שפיות.
קטניס מוחזרת למחוז 12 ושוקעת בתגובה פוסט-טראומטית לאירועים של השנים האחרונות בחייה.
לאיטה היא מתאוששת ועם הזמן משלבת את פיטה בתהליך החלמתה.
בסיום מובא קטע קצר שמראה את עתידה של קטניס כ-20 שנה אחרי מאורעות הטרילוגיה: קטניס ופיטה נשואים, והורים לשני ילדים.
ב-10 ביולי 2012 פורסם כי יצא עיבוד קולנועי לספר בשני חלקים, שיהיו המשך לשני הסרטים הראשונים בסדרה - משחקי הרעב (סרט) ומשחקי הרעב - התלקחות (סרט).
הסרט הראשון יצא ב-20 בנובמבר 2014, ואילו השני ב-21 בנובמבר 2015. במאי צמד הסרטים הוא פרנסיס לורנס, שביים גם את הסרט השני בסדרה.
סדרת ספרי משחקי הרעב, שנכתבה על ידי סוזן קולינס, מכילה אוסף רב של דמויות הלוקחות חלק בעלילת הספר.
בערך זה יוצג ריכוז של דמויות מהספרים.
הדמויות הראשיות קטניס אוורדין, פיטה מלארק, גייל הות'ורן וקוריולאנוס סנואו, נמצאות בערכים נפרדים.
בהתאם לאופי הספר, שאחד ממקורות ההשראה לכתיבתו הוא תרבות ה"לחם ושעשועים" הרומית ובפרט קרבות הגלדיאטורים, שמותיהן של רבות מהדמויות מבוססים על דמויות מההיסטוריה של רומא העתיקה, מהמיתולוגיה היוונית או ממקביליהם ממחזות שייקספיר.
סג'אנוס פלינת' - מנטור במהלך משחקי הרעב ה-10 וחברו הטוב ביותר של קוריולאנוס סנואו.
הוא אידיאליסט ומתנגד ביסודו ליחס של הקפיטול למחוזות ולקיומם של משחקי הרעב.
האופי המרדני שלו מעמיד אותו בצרות באקדמיה ואביו מנהל משא ומתן כדי שסג'אנוס יהפוך לאוכף שקט במחוז 12. שם, הוא מתאחד עם קוריולאנוס ומתחיל לעזור למורדים.
קוריולאנוס מקליט אותו מדבר על הברחת מורד כלוא ועזרה לכמה מהם להימלט צפונה, מה שמוביל למעצר ולתלייה של סג'אנוס על בגידה שקוריולאנוס לא צפה שתתרחש, לאחר שחשב שאביו של סג'אנוס יקנה את דרכו שוב מהצרות.
סטארבו פלינת' - אביו של סג'אנוס.
יש לו אימפריית תחמושת במחוז 2 וצידד בקפיטול במהלך המלחמה.
זה העניק לו עושר ניכר וחסד פוליטי, ואיפשר לו להעביר את משפחתו לקפיטול.
הוא מתוסכל מהאידיאליזם של בנו ומשתמש כל הזמן בהשפעותיו כדי לאלץ אותו לעשות את מה שהוא רוצה וגם לחלץ אותו מצרות.
לאחר מותו של בנו, הוא מאמץ את קוריולאנוס סנואו, מפרנס אותו ואת משפחתו, וקורא לו יורשו.
מא פלינת' - אמו של סג'אנוס ואשתו של סטארבו.
מא היא בשלנית מצוינת ולעיתים קרובות שולחת לבנה ולקוריולאנוס פינוקים בתקופתם כאוכפי שקט במחוז 12. היא מתגעגעת לחייה במחוז 2 והיא עצובה מהעובדה שהם נחשבים לבוגדים ורוב משפחתה התנערה ממנה.
לאחר שסטרבו אימץ את סנואו, היא עברה עם בעלה לדירה שקרובה לדירתו של סנואו ועזרה לטיגריס לטפל בסבתם.
פיילור - הופיעה לראשונה ב"התלקחות".
פיילר מתוארת כבעלת עיניים חומות כהות נפוחות עייפות, והיא מדיפה ריח של מתכת וזיעה.
היא מנהיגת חיילי המורדים במחוז 8. קטניס פוגשת אותה בעודה במחוז 8. מאוחר יותר ב"עורבני חקיין", בעודה משוטטת באחוזה המאוכלסת כעת של הנשיא סנואו, פיילור מאפשרת לקטניס לראות את הנשיא סנואו, שכעת כלוא ומחכה להורג.
יומיים לאחר שקטניס הורגת את קווין, פיילר הופכת לנשיאת פאנם.
משתמע שתנאי החיים בכל המחוזות השתפרו במידה ניכרת בתקופת נשיאותה.
בוני וטוויל - נערות שפוגשות את קטניס במהלך "התלקחות".
תושבות מורדות ממחוז 8. טוויל מוכיחה זאת בכך שהוא מושיט לו קרקר עם דמותו של העורבני החקיין; בספר, זו הפעם הראשונה שקטניס רואה שהעורבני חקיין הפך לסמל של מרד.
בוני וטוויל בדרך למחוז 13, והן הראשונות לספר לקטניס שמחוז 13 אכן קיים.
קטניס גם מתחילה להרהר במציאות של מחוז 13, כשהיא מבינה שהם מציגים שוב ושוב את אותם קטעים של בניין הצדק השרוף, בכל פעם ומרמזת שמדובר בצילומים עדכניים.
עם זאת, ב"עורבני חקיין", מוזכר שהזוג מעולם לא הגיע לגיל 13, והן נחשבות מתות.
בוני וטוויל אף פעם לא הוזכרו בסרטים.
אדי - ילד שמאושפז יחד עם אחותו במחוז 8 עד שקטניס מגיעה לשם.
נראה שהוא מעריץ את קטניס עם איך שהוא מנסה להתקרב כדי לראות אותה.
יש להניח שהוא ואחותו נספים כשהקפיטול מפציץ את בית החולים שבו הם נמצאים.
פרימרוז "פְּרִים" אוורדין - אחותה הצעירה של קטניס והבת השנייה למשפחת אוורדין.
כחולת עיניים, שיערה בהיר - קיבלה את המראה מאמה, בניגוד לקטניס שקיבלה את המראה החיצוני מאביה.
למרות העובדה שפרים אחותה של קטניס, הן היו הפוכות זו מזו, אך היו החברות הטובות ביותר.
לפרים יש עז בשם 'ליידי', שהייתה מקור פרנסה בעבור המשפחה, אותה קיבלה פרים במתנה מקטניס ליום הולדתה העשירי, בהימור אם תחיה או תמות, בגלל מצבה הרפואי.
וכן גם מגדלת את 'נורי', חתול שמצאה פרים והתחננה לשמור אותו.
שמו מגיע מפרוותו, לטענת פרים, צבע פרוותו מזכיר את פרח הנורית.
בנוסף לאהבתה של פרים לחיות, היא נהגה לעזור לאמה בעבודות הבית.
לאחר המרד, פרים התגלתה כרופאה מיומנת וטיפלה בפצועים הרבים, ואף בספר 'עורבני חקיין', נכנסה לשדה הקרב, כדי לטפל בילדים פצועים מהקפיטול.
בעקבות כך מתה על ידי הפצצות שנשלחו לעבר הילדים.
אסטריד אוורדין-מארץ' - אמן של קטניס ופרים.
מתוארת כבעלת עור בהיר, שיער בלונדיני ועיניים כחולות, שמסמלות שהיא לא מהתפר.
היא גדלה בעיר כבת של רוקח, וכתוצאה מכך היו לה חיים נוחים למדי.
במהלך יום האסיף של משחקי הרעב ה-50 (הגמול הרבעוני השני), היא ואמה של מאדג' עמדו ליד מייסילי דונר, דודתה של מאדג', שנקצרה למשחקים.
היא ויתרה על הכל כדי להתחתן עם ברדוק ולעבור לתפר, שם חיה בעוני.
לאחר שברדוק מת בתאונת עבודה, היא נפלה לדיכאון עמוק ולא דיברה זמן רב, הזניחה את בנותיה ואילצה את קטניס להפוך לדמות ההורית העיקרית של פרים.
גברת אוורדין התאוששה בסופו של דבר מספיק כדי להקים בית מרקחת במחוז 12, אבל רק לאחר משחקי הרעב הראשוניל של קטניס היא סלחה לבסוף לאמה שלא הציעה לה ולפרים כל תמיכה במהלך הדיכאון שלה.
ב"עורבני חקיין", גברת אוורדין נראית עובדת בבית החולים במחוז 13, ובעקבות מותה של פרים בסוף הספר, היא לא חוזרת למחוז 12 עם קטניס.
במקום זאת, היא נשארת במחוז 4, עובדת בבית חולים ומתמודדת עם אבלה.
היא וקטניס שומרות על קשר באמצעות שיחות טלפון.
ב"זריחה על הקציר", נחשף שמה האמיתי - אסטריד מארץ' (לפני נישואיה).
היא ובעלה היו חברים של היימיטץ' לפני משחקיו.
לאחר הרצח של משפחתו וחברתו, היימיטץ' הוציא את כל קרוביו מחייו כדי להגן עליהם כשמשפחת אוורדין היו היחידים לא לוותר עליו.
ברדוק אוורדין - אביהן של קטניס ופרים.
מת במכרות מחוז 12 עם אביו של גייל, כאשר קטניס הייתה בת 11 ופרים בת 7. זיכרונות ממנו עוברים במוחה של קטניס לאורך כל הסדרה, כאשר קטניס מזכירה את קול השירה שלו, נאה ושלו, והדברים שהוא לימד אותה.
אביה של פיטה מספר שלמרות שהיה מאוהב באמה של קטניס, היא בחרה להתחתן עם אביה של קטניס בגלל קול השירה המקסים שלו.
קטניס נזכרת שכשאביה שר, "כל הציפורים עצרו להקשיב" (זה אחד הזיכרונות שפיטה מגיבה להם בהצלחה).
קטניס מתגעגעת מאוד לאביה, והכאב של אובדנו כמעט הרס את גברת אוורדין.
הוא מתואר באמצעות פלאשבקים בסרטים.
מאדג' אנדרסי - בתו של ראש העיר וחברתה של קטניס.
היא לא נכללת בעיבודים הקולנועיים.
מתוארת כבעלת שיער בלונדיני ועיניים כחולות.
היא וקטניס נהגו לבלות יחד בספרייה, מכיוון ששתיהן היו בודדות באופיים.
מאדג' נותנת לקטניס את סיכת העורבני החקיין שלה, שהפכה לסמל של מרד.
לאחר שקטניס מתנדבת במקום פרים, מאדג' מבקרת את קטניס בהיכל הצדק ומתעקשת שתענוד את הסיכה במשחקים, למרות שבסרט, קטניס מקבלת את הסיכה מסיי "שומן", שנותנת לה לקחת אותה בחינם.
מאוחר יותר קטניס מגלה שהסיכה הייתה שייכת למייזלי דונר, דודתה של מאדג' שהייתה מיועדת במשחקי הרעב ה-50. קטניס ומאדג' מבלות יותר זמן יחד במהלך החודשים שאחרי המשחקים, שבמהלכם קטניס מגלה שמאדג' לא רואה את הוריה לעיתים קרובות.
במהלך "התקלחות", קטניס ומאדג' נפגשות לעיתים קרובות זו לבתים של זו.
מאדג' ניסתה ללמד את קטניס לנגן בפסנתר, אבל קטניס העדיפה להקשיב לה מנגנת.
מאדג' רצתה שקטניס תלמד אותה לצוד, אז קטניס לקחה אותה והראתה לה איך לירות.
קטניס נמצאת ביתה של מאדג' כשהיא שומעת לראשונה על התקוממויות מחוז 8 בטלוויזיה של ראש המחוז בחדרו.
מאדג' ומשפחתה נספים בהפצצות מחוז 12, וקטניס מתאבלת ומספידה את מאדג'.
דלי קרטרייט - נערה ממחוז 12 שמתוארת על ידי קטניס כ"הבן אדם הכי חברותי ביקום".
דלי היא חברתו של פיטה והפכה לאחת מהפליטים במחוז 13, לאחר שנמלטה מפיגוע האש במחוז 12 עם אחיה הצעיר.
להוריה, שהתחבאו בחנות הנעליים בזמן ההפצצה, "לא היה כל כך מזל", כפי שמתארת קטניס.
דלי מוזכרת לראשונה ב"משחקי הרעב", כאשר פיטה, מנסה להסביר את תגובתה של קטניס לאחר שזיהתה אווקס כמי שפגשה במסע ציד, הוא משקר ואומר שהאווקס הוא "צלצול מת עבור דלי".
ב"משחקי הרעב - עורבני חקיין", לאחר שפיטה נחלץ מהקפיטול, דלי משמשת כ"נחמה" פסיכולוגית כדי לעורר את זיכרונות הילדות שלו ולעזור להתחיל את ההתאוששות שלו משטיפת הראש שעבר על ידי הקפיטול.
באותו ספר נחשף שדלי ופיטה נהגו ליצור ציורי גיר על אבני ריצוף, ואביה של פיטה נהג לתת להם בצק כדי להכין ממנו דמויות.
דלי לא מופיעה בסדרת הסרטים, את תפקידה במקום זאת לוקחת פרים.
סיי "שומן" - אישה זקנה שמוכרת קערות מרק מקומקום גדול ב"הכירה" במחוז 12. קטניס אוורדין וגייל הות'ורן סוחרים איתה לעיתים קרובות, ועושים מאמצים להישאר בקשר טוב איתה, מכיוון שניתן לסמוך עליה שתקנה כלבי בר, מה שרוב הלקוחות האחרים שלהם מסרבים לקנות.
סיי "שומן" התחילה אוסף למתן חסות לפיטה וקטניס במהלך משחקי הרעב ה-74, וכמה אנשים השתתפו.
יש לה נכדה המתוארת כ"לא ממש בסדר" (כנראה מתייחס להפרעה נפשית) שבדרך כלל מתייחסים אליה כאל מלטפת אנשים ב"הכירה", שנותנים לה שאריות מזון מהדוכנים שלהם.
בסוף הספר, סיי "שומן" היא אחת מכמה מאות אנשים שחזרו למחוז 12 בעקבות המלחמה, גם סיי "שומן" וגם נכדתה שרדו את הפצצת מחוז 12. כשקטניס חוזרת לרובע 12 לאחר המלחמה, סיי "שומן" מגיעה בבוקר ובערב לבשל ולעשות ניקיון בית קל.
לא ברור אם היא עושה זאת מתוך ידידות או ששילמה לה.
ניתן לראות את נכדתה מתעסקת בכדור חוט.
סיי "שומן" לא מוזכרת ישירות בסרטי "משחקי הרעב", אבל היא דמות שככל הנראה מכירה את קטניס; היא נותנת את הסיכה של העורבני החקיין לקטניס בסרט למרות שבספר, מאדג' נתנה לקטניס את הסיכה.
האזל הות'ורן - אמו של גייל.
אישה עצמאית מאוד, לאחר שבעלה נהרג באותה תאונת עבודה שהרגה את אביה של קטניס, היא מתחילה לעבוד במכבסה.
ב"משחקי הרעב - התלקחות", לאחר שגייל נתפס בציד ומוצלף בפומבי, אנשים מפסיקים להשתמש בשירותיה של האזל מחשש שייענשו על קשר איתה.
היא מקבלת עבודה חדשה בניקיון הבית של היימיטץ' מתישהו לאחר מכן.
רורי, ויק ופוזי הות'ורן - אחיו הצעירים של גייל.
בספר נכתב שרורי בן 12, ויק בן 10 ופוזי בן 5. פוזי נולדה לאחר תאונת העבודה שהרגה את האבות של גייל וקטניס.
לאחר הסגר של ת'רד, פוזי חלה, ורורי קיבל טסרה בתמורה לכך ששמו יוזן יותר פעמים ביום האסיף.
האזל, רורי, ויק ופוזי בורחים כולם מהפצצות מחוז 12. בספר האחרון, פוזי מעודד את אוקטביה, ואומר שהיא יפה בכל צבע.
מר מלארק - אביו של פיטה.
בוא בעלים של מאפייה במחוז 12. אדיב ורך דיבור, בדומה לבנו.
הוא לא מופיע אלא כשהוא עושה עסקה עם קטניס וגייל, וכאשר הוא מבקר את קטניס לפני משחקי הרעב ה-74 כדי לתת לה עוגיות.
מאוחר יותר מתגלה שהוא גדל עם אמה של קטניס, גברת אוורדין, ואף היה מאוהב בה.
ב"עורבני חקיין", מתגלה שהוא נהג לתת לפיטה ולדלי קרטרייט לשחק עם הבצק שלו.
מר מלארק ואשתו נהרגים בהפצצות מחוז 12.
גברת מלארק - אמו של פיטה.
חמורה וקפדנית מאוד, היא מופיעה בסדרה רק פעם אחת, כשהיא מכה את פיטה.
פיטה מזכיר שהוא אוהב את אביו יותר מאמו.
קטניס קוראת לה "מכשפה" בכמה הזדמנויות ורומזת שמר מלארק התחתן איתה רק בגלל שהוא לא יכול להתחתן את אמה.
גברת מלארק מתה בהפצצות מחוז 12.
קריי - ראש אוכפי השקט של מחוז 12. כאוכף שקט קריי אינו אוכף רבים מחוקי הקפיטול.
הוא נמצא לעיתים קרובות ב"הכירה", השוק השחור של מחוז 12, שם הוא קונה אלכוהול וציד לא חוקי מגייל וקטניס.
למרות שהוא מקפיד על החוק, ידוע שהוא גם מנצל לרעה את מעמדו על ידי פיתוי צעירות מורעבות למיטתו בתמורה לסכום כסף קטן.
הוא נעלם בפתאומיות ביום שת'רד בא לתפוס את מקומו ואין מילה נוספת על גורלו.
בסרט הוא נראה יוצא החוצה כדי לברך את ת'רד ממש לפני שמניחים שקית מעל ראשו ונלקח על ידי שומרי השלום, מה שמרמז על סוף רע.
רומולוס ת'רד - הוא המחליף של קריי כראש אוכפי השקט של מחוז 12. הוא אכזרי ביותר, מאיים וסדיסט.
ההופעה היחידה שלו היא ב"התלקחות", כשהצליף בגייל הות'ורן על כך שצד על אדמת הקפיטול.
הסרט משנה את הסיבה שלו להצליף בגייל לכך שגייל דחף אותו לפני שכמעט הרג תושבת זקנה ממחוז 12. ת'רד מבצע שינויים גדולים במחוז 12 על ידי הוספת גרדום חדש, מניות ועמדת הצלפה, כמו גם אכיפת עוצר, ושריפת "הכירה" (השוק השחור של מחוז 12).
מר אנדרסי - אביה של מאדג' וראש מחוז 12. הוא נהנה מהתותים שקטניס אוורדין וגייל הות'ורן קוטפים באופן לא חוקי מהיער.
הוא נכח ביום האסיף ב"משחקי הרעב".
הוא מוזכר גם כעורך מסיבת פסטיבל הקציר במחוז 12 ב"התלקחות".
איש העזים - איש זקן שמגדל עיזים למחייתו.
ב"משחקי הרעב", קטניס נזכרת בו בתור האיש שמוכר לקטניס וגייל עז.
מאוחר יותר, העז ניתנת לפרים ושמה ליידי.
נאמר כי איש העזים נהרג במהלך ההפצצה הראשונית של מחוז 12.
רובה - קצבית מחוז 12. היא עוזרת לקטניס על ידי סירוב להצעתו של איש העזים, ובכך מאפשרת לקטניס לקבל את העז במחיר נמוך יותר.
ידוע שהיא קונה גם בשר (כגון ארנבות וצבאים) מקטניס וגייל.
נהרגה במהלך הפצצת מחוז 12.
ריפר - מוכרת משקאות חריפים לבנים בשוק ה"כירה" של מחוז 12. פיטה מאיים לדווח עליה לשומרי השלום אם היא תמשיך למכור משקאות חריפים לקטניס והיימיטץ', ששותים יחד לאחר שמגלים על השתתפותם בגמול הרבעוני השלישי.
ככל הנראה נהרגה במהלך הפצצות מחוז 12, מכיוון שהיא לא מוזכרת בקרב 10% מהאוכלוסייה שמצליחה להגיע למחוז 13.
דאריוס - אוכף שקט חברותי שהפך לאווקס כי הפריע להצלפה הפומבית בגייל.
הוא משרת האווקס של קטניס בגמול הרבעוני, יחד עם לוויניה.
בגלל זה, הוא נעצר עם לוויניה, נחקר על קטניס, עונה, ולבסוף נהרג.
פיטה הזכיר ב"עורבני חקיין" שבעוד שלוויניה מתה מהר יחסית, לקח ימים להרוג את דאריוס.
דאריוס לא מופיע בסדרת הסרטים.
ליווי - שכנתה של קטניס, שמופיעה לראשונה ב"התלקחות".
היא מציעה לעזור לאחר ההצלפה של גייל, וקטניס אומרת לה ללכת לבית הות'ורן.
היא שרדה את הפצצות מחוז 12. היא מוצגת במחוז 13 ב"עורבני חקיין", שנזהרת מצוות ההכנה של קטניס, אבל עדיין מברכת אותם.
היא תומכת בקטניס, ומספרת להיימיטץ' שהיא קיבלה השראה מהדחף של קטניס כשהתנדבה במקום פרים ביום האסיף של משחקי הרעב ה-74. ניתן להניח שהיא שרדה את המרד, וככל הנראה חזרה למחוז 12. היא מתוארת כתושבת התפר, כך שככל הנראה יש לה שיער כהה ועיניים אפורות, והיא ככל הנראה בגילה של קטניס.
כשליווי הולכת להביא את הייזל הות'ורן לאחר ההצלפה של גייל, קטניס מזכירה לה להשאיר את רורי, ויק ופוזי בביתם כדי שפצעיו של אחיהם הגדול לא יהיו "טריגר" בשבילם.
מוד איבורי - חברה בקבוצת אנשי הקובי ובת דודתה של לוסי גריי.
היא אף פעם לא שוכחת מנגינות, אפילו אם היא שומעת אותם רק פעם אחת.
היא מופיעה בקצרה גם בסרט וגם בספר.
בילי טופ - בן זוגה לשעבר של לוסי גריי, שבגד בה עם בתו של ראש המחוז, מייפר.
לפני שבגד בלוסי גריי, היה חבר בקבוצת אנשי הקובי.
הוא מנסה לחזור ללוסי גריי בהזדמנויות רבות, אך היא דוחה אותו.
נרצח על ידי סנואו לאחר שמאיים לדווח על הרצח של מייפר.
מייפר ליפ - בתו של ראש מחוז 12. בת זוגו החדשה של בילי טופ.
אמרה לאביה לבחור את לוסי גריי למשחקי הרעב, וכשנבחרה, היא הכניסה לחולצתה של ליפ נחש שתקף אותה במהלך יום האסיף.
נרצחת על ידי סנואו לאחר שמאיימת עליו שתדווח עליו לאביה.
אלמה קווין - מנהיגת מחוז 13. מתוארת כבעלת שיער ישר ואפור ועיניים אפורות בהירות.
היא לא מחבבת את קטניס וחושבת שקטניס תהיה מועילה יותר למרד מתה מאשר בחיים.
כמו כן, נחשף שהיא רצתה להציל את פיטה מהגמול הרבעוני השלישי, ולא את קטניס.
במהלך המתקפה על הקפיטול, קווין מציבה את פיטה המעורער (ה"ניצוד") ביחידה של קטניס כדי לסכן את חייה.
לאחר השתלטות על הקפיטול, קווין הופכת לנשיאה "הזמנית" של פאנם ומציעה משחקי רעב אחרונים עם ילדי הקפיטול כ"נקמה".
במהלך מפגש ביניהם, שעות ספורות לפני ההוצאה להורג, סנואו חושף בפני קטניס את האמת על מעשיה של קווין ומסביר שקוין תמיד התכוונה לייצר מלחמה בין הקפיטול והמחוזות ואז לשלוט על פאנם במקומו לאחר שהמלחמה תסתיים.
לאחר שסנואו מזכיר לקטניס את ההבטחה שלהם לעולם לא לשקר אחד לשני ולהיזכר בפעולות השונות של קווין, קטניס מבינה שסנואו צודק לגביה.
קווין הייתה אחראית למותה של פרים וילדים רבים אחרים אך ורק כדי להבטיח את הניצחון במלחמה ואת נאמנותה של קטניס.
כתוצאה מכך, במקום להרוג את הנשיא סנואו בהוצאה להורג הפומבית שלו, קטניס יורה והורגת את קווין.
בוגס - יד ימינה של קווין, המחזיק בדרגת קולונל בצבא מחוז 13. ראשית, קטניס מגדירה אותו כמי שהיא לא תאהב בגלל הקשר הקרוב שלו עם קווין.
עם זאת, הוא מתגלה כישר, שנון וידידותי, וקטניס מתחילה לסמוך עליו.
הוא משמש כשומר הראש של קטניס ומוקצה ליחידה 451 יחד עם קטניס, גייל ופיניק.
בוגס ידע כך או אחרת שקוין לא רוצה או מצפה שקטניס תחזור מהקרב, אבל הוא אומר לה באופן פרטי שהוא לא ייתן לזה לקרות, מתוך רצון שלקטניס יהיו חיים ארוכים.
זמן לא רב לאחר השיחה ההיא עם קטניס, בוגס נופל קורבן למוקש קפיטול שה"הולו" שלו לא הצליח לזהות, מה שגרם לו לאבד את שתי רגליו בפיצוץ.
החוליה גוררת אותו למקום בטוח, שם הוא נותן לקטניס את ה"הולו" ואומר לה להשלים את "המשימה" שלה, לא לסמוך "עליהם" (לא ברור למי התכוון), ולהרוג את פיטה.
קרסידה - תושבת הקפיטול לשעבר ומפיקה במקצועה.
היא וצוות הצילום שלה מצטרפים למרד, ועוברים למחוז 13 לאחר שנמלטו מהקפיטול.
קרסידה מתוארת כ"אישה עם ראש מגולח מקועקע בגפנים ירוקות".
היא מצלמת הצעות למחוז 13 ומאוחר יותר מלווה את קטניס ואת היחידה שלה במהלך ההתקפה שלהם על הקפיטול.
היא מתעצבנת על מותם של שניים מחברי הצוות שלה, קסטור ומסאלה, אך שורדת את המלחמה ומתחילה לצלם את הרס המלחמה בפאנם לצד פולוקס.
מסאלה - הוא העוזר של קרסידה מהקפיטול.
הוא עבר למחוז 13 לאחר שנמלט מהקפיטול, וסייע בצילומי הצעות למורדים במחוזות 8 ו-13. הוא מצטרף ליחידה 451 במרד, במשימתם האחרונה בקפיטול.
כאשר החיילים מוצאים את דרכם אל המחתרת של הקפיטול, הם נמצאים במהרה על ידי מוטציות של לטאה.
בזמן שהוא נמלט מהלטאות, מסאלה נהרג על ידי תרמיל שפולט ציר של אור בלתי חדיר, ממיס את עורו.
קסטור ופולוקס - אחים שמרכיבים את צוות הצילום של קרסידה.
לעיתים קרובות הם לובשים "קונכיות חרקים", כלומר, כריכה לבישה המחזיקה את המצלמה והציוד.
פולוקס הוא אווקס לשעבר, לאחר שברח משעבוד בקפיטול, ומאז קסטור מתרגם עבורו.
כצלמי עיתונות, הם אמיצים ויש להם חוש מדהים ל"ללכוד את הרגע הנכון" בסרט.
אחרי שקטניס שרה את "The Hanging Tree", פולוקס העריץ אותה.
קסטור נהרג על ידי מוטציות הלטאה, עם פיניק והומס, בעוד פולוקס שורד ומסייע לקרסידה לתעד את הרס המלחמה לאחר סיום המלחמה.
שמות האחים נובעים מהתאומים של המיתולוגיה היוונית.
במיתוס, בדומה ל"משחקי הרעב - עורבני חקיין", קסטור נהרג, בעוד פולוקס חי לבדו.
ליג 1 וליג 2 - אחיות שנולדו במחוז 13 ומצטרפות ליחידה 451 כדי לסייע לקטניס במשימתה האחרונה.
מתוארות על ידי קטניס ככמעט זהות לחלוטין.
מכיוון שמתייחסים לכולם כ"חייל", הן מובחנות כ-1 ו-2. ארבעה ימים לאחר הגעתם לקפיטול, ליג 2 היא הראשונה להיהרג מיחידה 451. היא מתה לאחר שחץ מתכת, שנורה מתוך תרמיל שסומן בצורה לא נכונה, פוגע בה ברקה.
ליג 1 ממשיכה אל המחתרת של הקפיטול עד שהיא נהרגת כאשר קטניס מגלה שליג 1 וג'קסון בחרו להישאר בתרמיל שנקרא מטחנת הבשר, כדי לעצור את מוטציות הלטאה.
בסרטים, מותן שונה; השתיים מתות יחד לאחר שליג 1 בוחר להישאר עם ליג 2, שנפצעה במלכודת מוקשים, שכן הבניין בו הן נמצאות נהרס על ידי אוכפי השקט.
מיטשל, ג'קסון והומס - חלק מצוות הצלפים של קטניס, יחידה 451; הם נהרגים במהלך המלחמה.
מיטשל נבעט לרשת של תיל על ידי פיטה ולאחר מכן נהרג על ידי חומר דמוי זפת שחור.
ג'קסון, שני בפיקוד אחרי בוגס ביחידה 451, נשאר מאחור כדי לעצור את מוטציות הזאבים, יחד עם ליג 1, מה שככל הנראה הביא למותם.
משוער שהומס נערף על ידי מוטציות הלטאה, יחד עם פיניק וקסטור.
ד"ר אורליוס - דוקטור מממחוז 13. הוא מטפל בקטניס בתקופתה במחוז 13 ועומד בראש המחקר על חטיפתו של פיטה.
הוא גם הרופא והמטפל של קטניס לאחר מותה של פרים (עם זאת, הוא בדרך כלל ישן במהלך הפגישות שלהם אלא אם כן מתחשק לה לדבר, מה שמתאים לשניהם).
הוא משמש כעד להגנתה של קטניס במהלך משפטה בגין הריגת קווין וקובע שקטניס אינה יציבה נפשית, מה שגורם לזיכויה.
לאחר המלחמה, קטניס ממשיכה בפגישותיה עם ד"ר אורליוס בטלפון.
ד"ר אורליוס לא מופיעה בסרטים.
דלטון - איש ממחוז 10 שמגיע למחוז 13 לפני עלילת הטרילוגיה.
הוא מופיע לראשונה ב"עורבני חקיין".
הוא עורך את החתונה של אנני ופיניק כי היא הייתה קרובה לטקס שנמצא במחוז שלו.
אפי טרינקט - שליחת הקפיטול במחוז 12 להגרלת המיועדים השנתית בטקס האסיף.
בספר היא מתוארת כקופצנית ועליזה עד כדי טירוף, קפדנית לגבי זמנים יותר מדי, ונימוסים חשובים לה במיוחד.
היא לא מצדיקה את משחקי הרעב ואת הקורבנות שנגבים בעקבותיו, אבל גם לא חושבת שזה דבר לא ראוי למעשה.
אפי נוהגת ללבוש שמלות ופאה תואמת, כפי הנראה היא אוהבת ורוד.
סינה - הסטייליסט של קטניס, אחראי לתלבושות המרהיבות שלה.
בגד בקפיטול וממייסדי רעיון המרד.
פלוטארך הוונזבי - קברניט המשחקים החדש בעקבות מותו של סנקה קריין.
הוא אחד משופטי הציונים במשחקים ה-74, אך קטניס לא פוגשת אותו רשמית עד לחגיגת סיבוב הניצחון בספר השני.
מאוחר יותר הוא מוצג כמנהיג תנועת המורדים במחוזות והוא המוח מאחורי התוכנית להוציא את המיועדים מהזירה ב"התלקחות".
הוא מנסה לתת לקטניס רמזים לגבי אופי הזירה ה-75, אבל קטניס מבינה את זה רק מאוחר יותר.
ב"עורבני חקיין" הוא הפך ל"יוצר סרטי המורדים", ועזר ליצור תעמולה שמציגה את קטניס בתור ה"עורבני החקיין" למלחמה של מחוז 13 נגד הקפיטול.
הוא נבחר לשר התקשורת לאחר סיום המלחמה.
שמו מבוסס על ההיסטוריון הרומאי פלוטרכוס.
סנקה קריין - קברניט המשחקים הראשי של משחקי הרעב ה-74. טקטיקת הפיתיון וההחלפה, הכרזת שני מיועדים לנצח אם הם הגיעו מאותו מחוז, הייתה הרעיון שלו, וכשהכריז על פיטה וקטניס כמנצחים, קריין היה אחראי למבוכה.
סמוך לתחילת "התלקחות", סנואו אומר לקטניס שהוא הוציא אותו להורג בגלל שנתן גם לה וגם לפיטה לחיות.
בסוף הסרט הראשון, קריין מוצג בליווי של שומרי הקפיטול וננעל בחדר המכיל גרגרי לילה רעילים.
גם בספר "התלקחות" וגם בסרט, קטניס תולה בובה, שעליה כתוב "סנקה קריין" לפני השופטים במהלך מבחן המיומנויות שלה, מה שזעזע מאוד את השופטים.
שמו מבוסס על הפילוסוף הרומי סנקה, שבדומה לבן דמותו אף הוא אולץ להתאבד כעונש מידי הקיסר נרון.
אוקטביה, וניה ופלאביוס - צוות ההכנה של קטניס.
הם תושבי הקפיטול ומתאפיינים במראה שונה באופן קיצוני האופייני לתושבי הקפיטול, כולל עור ירוק אפונה (אוקטביה), שיער בצבע כחול ופנים חרוטות בקעקועים זהב (וניה), ושיער כתום ושפתון סגול (פלאביוס).
בהתחלה, נראה שהם טיפשים ואכפת להם רק מהמראה שלהם.
עם זאת, הם מוכיחים את עצמם כפחות רדודים כשהם מתחילים לבכות בזמן שהם מכינים את קטניס לגמל הרבעוני, שממנו הם לא מצפים שהיא תחזור.
קטניס מלקטת מהם מידע רב ערך על ידי האזנה לרכילות שלהם על מחסור באספקה, ונותנים לקטניס רמזים לגבי אילו מחוזות מורדים.
ב"עורבני חקיין", הם נחטפים ונלקחים למחוז 13 כדי לעזור בהלבשת קטניס, והם מהר מאוד מתנגשים עם הכללים הדרקוניים של מחוז 13 ובסופו של דבר נענשים באכזריות על גניבת לחם.
אומרים כי וניה תמיד הייתה החזקה ביותר: למשל, ב"התלקחות", וניה היא היחידה שמכילה את רגשותיה בזמן שהיא עובדת על המראה של קטניס, בעוד אוקטביה ופלביוס צריכים שניהם לצאת מהחדר כדי לשלוט ברגשותיהם.
צוות ההכנה של קטניס מופיע רק בשני הסרטים הראשונים (חוץ מוניה, שמופיעה רק בסרט הראשון); את תפקידיהם ב"עורבני חקיין" ממלאת אפי.
סיזר פליקרמן - המנחה והפרשן של משחקי הרעב, יחד עם קלאודיוס טמפלסמית'.
הוא שימש כמנחה המשחקים מאז משחקי הרעב ה-50, אבל הופעתו ללא שינוי מביאה את קטניס לשער שהוא עבר ניתוחים נרחבים כדי להיראות ולהיות צעיר ככל האפשר.
סיזר מראיין כל מיועד בטלוויזיה בשידור חי, ערב לפני תחילת המשחקים ונודע ביכולת המולדת שלו ליצור שיחות רגועות ומלאות תובנות, מה שגורם לכל מיועד לבלוט לקהל ולנותני החסות הפוטנציאליים.
סיזר הוא יוצא דופן ומסוגנן, ידוע גם בכך שהוא לובש צבע שונה של שיער וחליפה עבור כל משחקי רעב, אם כי לא כל הבחירות שלו נראות יפה, כמו צבע שיער אדום שבו השתמש במשחקי הרעב ה-73. בסרטים הוא ידוע גם בחיוך ענק ובצחוק מיוחד.
הוא מראיין את פיטה לאחר אירועי משחקי הרעב ה-75 ב"עורבני חקיין" ואינו מופיע בטלוויזיה לאחר החילוץ של פיטה על ידי המורדים, גורלו לא ברור.
משתמע שהוא צאצא של המנחה הראשון של משחקי הרעב, לאקי פליקרמן.
טיגריס סנואו - סטייליסטית משחקי הרעב לשעבר, שעובדת בהווה בחנות קטנה המתמחה בתחתונים גזורי פרווה בקפיטול.
פניה שונו ל"מסכה חתולית למחצה" באמצעות פעולות כירורגיות רבות.
משתמע שהשינויים האלה, שמוזרים מדי אפילו עבור אנשים בקפיטול, גרמו להרחקה ולהחרים אותה כסטייליסטית למשחקים; מה שהביא למרמור של טיגריס כלפי הקפיטול.
היא מסייעת לחוליה 451, במשימתה האחרונה של קטניס, על ידי הסתרתם בחנותה והסוואתם.
ב"בלדה לנחשים וציפורי שיר" היא מתגלה כבת דודתו של קוריולאנוס סנואו, המבוגרת ממנו בשלוש שנים.
היא מבשלת לו ולסבתם מכיוון ששאר בני משפחתם מתו.
בספר זה, היא מעצבת אופנה מתלמדת, ונראה שהיא וקוריולאנוס דואגים מאוד אחד לשני.
וולומניה גול - גול היא מדענית משוגעת וסדיסטית.
קברניטית המשחקים הראשית של משחקי הרעב ה-10. היא פיתחה את משחקי הרעב מתוך מטלה שעשו שניים מתלמידיה באוניברסיטה לפני המלחמה, קראסוס סנואו וקסקה הייבוטום.
היא רואה במשחקים דרך לייצג את חוסר השליטה והסדר ללא הקפיטול באופן הובסיאני.
היא גם ראש אגף הנשק הניסיוני של הקפיטול, שיצרה מוטציות רבות במסגרת עבודתה, ופרופסור לתיאוריה צבאית באוניברסיטה.
ב"בלדה לציפורי השיר והנחשים", היא מתנהגת בצורה אקסצנטרית וסדיסטית ומעמידה את המנטורים במצבים מסוכנים.
היא מחבבת במיוחד את קוריולאנוס סנואו, בשל הרעיונות שלו למשחקים ומחשבותיו על שליטה וסדר.
בסופו של דבר, היא משחררת אותו בכבוד משומרי השלום, רושמת אותו לאוניברסיטה, והופכת אותו למפתח המשחקים.
קסקה הייבוטום - קסקה הוא הדיקן האקדמי של האקדמיה, בית הספר התיכון היוקרתי ביותר בפאנם, וזוכה בפומבי כיוצר משחקי הרעב.
בזמן שלמד באוניברסיטה, קראסוס סנואו גרם לו להשתכר במהלך משימה כדי לגרום לו לתת לו את כל הרעיונות שלו לניסוי מחשבתי, משימה זו עברה מאוחר יותר למשחקי הרעב.
כטראומה, הייבוטום הפך למכור מורפליום.
כנקמה על מה שקראסוס עשה לו, קסקה משבץ את בנו, קוריולאנוס, כמנטור של המיועדת ממחוז 12, לוסי גריי.
בסופו של דבר הוא מגלה שקוריולאנוס רימה במשחקים והופך אותו לאוכף שקט כעונש.
רגע לפני שקוריולאנוס התחיל ללמוד באוניברסיטה, הוא ביקר את הייבוטום בפעם אחרונה.
הייבוטום מת זמן קצר לאחר מכן כשהוא לוקח מורפלינג רעיל שקוריולאנוס הותיר מאחור בכוונה.
קלאודיוס טמפלסמית' - המגיש והקריין של משחקי הרעב ביחד עם סיזר פליקרמן.
בדומה לפליקרמן, הוא צוחק על מוות של מיועדים באופן.
פורשיה - פורשיה היא הסטייליסטית של פיטה במשחקי הרעב ה-74 וה-75. היא מוזכרת רק פעמים בודדות בסדרה.
היא משבחת את קטניס על עבודה שנעשתה היטב בספר הראשון, כאשר קטניס מקבלת ציון 11 בפגישה הפרטית שלה.
לצד שאר הסטייליסטים וצוותי ההכנה למחווה אחרות (פרט לצוות ההכנה של קטניס), פורשיה מוצאת להורג בפומבי על ידי הקפיטול לאחר הגמל הרבעוני השלישי בשל שיתוף הפעולה שלהם לכאורה עם המרד.
אטאלה - מאמנת מרכז האימונים לפני המשחקים.
המראה של אטאלה נחשב לנורמלי, יחסית לתושבי הקפיטול האחרים.
קלמנסיה דובקוטה - מנטורית במהלך משחקי הרעב ה-10. אחרי מותה של ארקיין קריין, היא מאוד מושפעת ולא מצליחה לעזור לקוריולאנוס סנואו לכתוב את החיבור שד"ר גול הקצתה להם.
כשהם הולכים להגיש אותו, היא מעמידה פנים שהיא שותפה לכתיבת החיבור.
ד"ר גול מפילה את החיבור לכלוב עם נחשים מהונדסים גנטית.
היא מכריחה את קלמנסיה להושיט יד לתוך הכלוב כדי לשלוף את הדפים וננשכת על ידי הנחשים.
היא מובהלת לבית החולים שם היא נותרת במצב קשה במשך מספר ימים.
כאשר קוריולאנוס מאושפז, היא אורבת מעל מיטתו ומתברר שהיא חיוורת מאוד, החזה שלה מכוסה בקשקשים ויש לה שינוי נפשי חמור.
הקפיטול משקר למשפחתה ולחבריה לגבי מה שקרה לה ואומרים לה שחטפה וירוס מדבק.
בסופו של דבר היא משתחררת והצלקות שלה דוהות, אם כי בכאב, והמצב הנפשי שלה השתפר מעט.
בהתחלה היא כועסת על קוריולאנוס שלא ביקר אותה, אך בסופו של דבר סולחת לו.
ארקיין קריין - מנטורית במהלך משחקי הרעב ה-10. היא החלה לצחוק על המיועדת שלה ממחוז 10, ברנדי, בכך שהציעה לה כריך דרך הסורגים של כלוב גן החיות, רק כדי לגרות אותה.
בסופו של דבר, ברנדי תפסה אותה ושספה את גרונה עם הסכין שבה השתמשה כדי לחתוך את האוכל.
היא דיממה בזרועותיו של קוריולאנוס סנואו.
במהלך מסע הלוויה שלה, גופתה חסרת החיים של המיועדת נתלתה ממנוף וחוברה למשאית שנשאה את המיועדים הנותרים.
היא ככל הנראה קרובת משפחה של סנקה קריין.
פולביה קרדו - העוזרת של פלוטארך הוונזבי שערקה מהקפיטול כדי להצטרף למרד השני.
גייל שם לב שהיא "כל כך מכוונת, ובכל זאת כל כך מעליבה".
היא מציעה שקטניס תהפוך למרכז הצילומים על ידי קריאת נאומים שנכתבו על ידה, מה שקטניס דוחה בתוקף כי היא לא רוצה להפוך לאף אחד מלבדה.
מאוחר יותר, פולביה מציעה צילום על המיועדים הנופלים שפיניק יקריין; הפעם, הרעיון שלה מאושר.
פולביה שורדת את המרד השני וחוזרת להיות העוזרת של פלוטארך.
בסרטים, פולביה לא מופיעה, אך מי שמחליפה אותה בתפקיד זה היא אפי.
לוקרטיוס "לאקי" פליקרמן - מנחה משחקי הרעב ה-10. זו הייתה הפעם הראשונה שהיה מנחה לראיין את המיועדים ולספק פרשנות במהלך המשחקים.
הוא לא התאמץ לזכור את שמות המיועדים והמנטורים ובסופו של דבר נקט בתחבולות קסמים והשוויץ בתוכי המחמד שלו כדי לבדר את הצופים.
קראסוס סנואו - אביו של קוריולאנוס ודודה של טיגריס.
הוא יצר את הרעיון של משחקי הרעב עם חברו לשעבר, קסקה הייבוטום כחלק ממשימה באוניברסיטה, והגיש ניסוי מחשבתי של קסקה כתוכנית חברתית ממשית.
סבתא - סבתם של קוריולאנוס וטיגריס סנואו.
היא טיפלה בנכדיה לאחר שהתייתמו.
היא פטריוטית ביותר וזוכה לבוז קיצוני כלפי המחוזות ואזרחים.
היא מחזיקה גן ורדים בגג בניין הדירות של סנואו.
אנני קרסטה - מיועדת ממחוז 4 ומנצחת משחקי הרעב ה-70. יש לה עיניים בצבע ירוק ים ושיער כהה.
היא הפכה לא יציבה נפשית לאחר שראתה את שותפה למחוז נערף.
כאשר רעידת אדמה פרצה סכר, הזירה הוצפה.
היא ניצחה כי בהיותה ממחוז הדייג היא הייתה השחיינית הטובה ביותר.
נראה כי אנני מעולם לא התאוששה לחלוטין לאחר המשחקים וסובלת מטראומה נפשית חמורה.
למרות זאת, היא אדם אדיב.
היא נבחרת ביום האסיף של הגמול הרבעוני השלישי, אך מאגס התנדבה לתפוס את מקומה, כדי לחוס עליה.
לאחר המשחקים ה-75, נלקחה לקפיטול עם אנובאריה, ג'והאנה מייסון, ופיטה מלארק, ובעקבות "עסקת עורבני החקיין" ניצלה.
הצעקה שלה משמשת את העורבנים המלשנים (ציפורים שיכולות לחקות כל מה שהם שומעים) בגמול הרבעוני כדי לייסר את פיניק אודייר, בן זוגה.
ב"עורבני חקיין", היא ופיניק מתחתנים, והיא יולדת את בנם לאחר מותו.
אנני מצביעה נגד משחקי רעב נוספים לילדי הקפיטול, ומציינת שאם היה חי, פיניק יעשה את אותו הדבר.
טיטוס - מיועד ממחוז 6 שהתחרה במשחקים לא ידועים.
הזירה של משחקי רעב אלה הייתה טונדרה קפואה, והמיועדים היו זקוקים כל הזמן לאוכל.
טיטוס הפך לקניבל על ידי אכילת גוויות מיועדים מתים, מה שאילץ את קברניטי המשחק להמם אותו עם רובים חשמליים כדי לאסוף את הגופות.
בסופו של דבר הוא נהרג ממפולת שלגים, ומאז, קיים כלל לא ידוע למיועד לא לאכול מיועדים אחרים.
קטניס משערת שקברניטי המשחק ביימו את מותו כדי למנוע מ"מיועד משוגע" לנצח במשחק.
שמו מבוסס ככל הנראה על המחזה טיטוס אנדרוניקוס לשייקספיר, שם טיטוס הוא מצביא רומי שנפל לשיגעון לאחר שבתו נאנסת ועוברת התעללות.
פאסט - מיועד ממחוז 1. הודרך על ידי ליביה קרדו.
נורה על ידי שומרי השקט לאחר פיצוץ המורדים יחד עם ולוורין.
ולוורין - מיועדת ממחוז 1. הודרכה על ידי פלמירה מונטי.
נורתה על ידי שומרי השקט לאחר פיצוץ המורדים יחד עם פאסט.
מרקוס - מיועד ממחוז 2. הודרך על ידי סג'אנוס פלינת'.
מרקוס נתלה על הקורה בכניסה לזירה, מה שהותיר אותו חשוף לכל מיועד.
בסופו של דבר, למינה עלתה לקורה, וחתכה את החבלים שקשרו את מרקוס אליה, ובכך הרגה אותו (לא ידוע אם הרגה אותו כהמתת חסד או כי רצתה לשרוד).
סבין - מיועדת ממחוז 2. הודרכה על ידי פלורוס פרינד.
סבין נהרגה בעודה מנסה לעבור מעל החומה, לאחר שנפלה ממנה.
קירק - מיועד ממחוז 3. הודרך על ידי לו ג'ספר.
בספר, הוא וטסלי לוכדים כטב"מ שבור כדי לעצב אותו מחדש כנשק, אך הוא נהרג במהלך שחרור נחשי המוטציות בזירה לפני שיכלו להשתמש בו.
לעומת זאת, בסרט הוא נהרג על ידי קורל במרחץ הדמים.
טסלי - מיועדת ממחוז 3. הודרכה על ידי אורבן קנוויל.
בספר, היא וקירק הוא וטסלי לוכדים כטב"מ שבור כדי לעצב אותו מחדש כנשק, אך קירק נהרג לפני שיכלו להשתמש בו.
היא שורדת עד הרביעייה האחרונה, אך נהרגת על ידי טריש שמתנגב אליה מאחורה עם גרזן.
בסרט, היא נהרגת על ידי מיזן במרחץ הדמים.
מיזן - מיועד ממחוז 4. הודרך על ידי פרספון פרייס.
חבר בברית ה'קרייריסטים' (עם טאנר, קורל וטריש), אך הוא, קורל וטריש בוגדים בטאנר והורגים אותו.
לפני ששברו את הברית, קורל הרגה את סול ולמינה עם עזרה של מיזן, טאנר וטריש.
בזמן שהוא נרדף על ידי הכטב"מ של קירק וטסלי, הוא שם לחץ רב על הברך שלו שנפצעה על ידי למינה, מה שגרם לו ליפול ולשבור את צווארו.
בסרט, הוא נהרג על ידי הנחשים שהתפשטו ברחבי הזירה.
קורל - מיועדת ממחוז 4. הודרכה על ידי פסטוס קריד.
מנהיגת ברית ה'קרייריסטים' (עם טאנר, מיזן וטריש), אך בוגדת בטאנר והורגת אותו.
לפני ששוברת את הברית, היא הורגת את למינה וסול.
לאחר שד"ר גול שחררה את נחשי המוטציות שלה, קורל היא המיועדת השנייה שאליה הגיעו הנחשים.
בסרט, היא הייתה האחרונה שאליה הגיעו הנחשים, ולמרות שהתחננה ללוסי גריי שתציל אותה, הנחשים הרגו אותה.
היא ידועה בכך שהייתה ג'ינג'ית.
היי - מיועד ממחוז 5. הודרך על ידי דניס פלינג.
בספר, נפטר באופן לא צפוי מהתקף אסתמה לפני תחילת המשחקים.
בסרט, הוא נהרג על ידי מיזן וטריש במנהרות עם סול לאחר שניסה להיכנס לחדר בו ג'סאפ ולוסי גריי שהו.
סול - מיועדת ממחוז 5. הודרכה על ידי איפיג'ניה מוס.
נהרגה על ידי קורל עם היי, לאחר שניסתה להיכנס לחדר בו שהו ג'סאפ ולוסי גריי.
אוטו - מיועד ממחוז 6. הודרך על ידי אפולו רינג.
בספר, נהרג במהלך פיצוץ המורדים עם ג'יני.
בסרט, הוא נהרג על ידי טריש וטאנר לאחר מרחץ הדמים.
ג'יני - מיועדת ממחוז 6. הודרכה על ידי דיאנה רינג.
נהרגה במהלך פיצוץ המורדים עם אוטו.
טריש - מיועד ממחוז 7. הודרך על ידי ויספניה סיקל.
בספר, הוא נהרג על ידי מוטציות הנחשים ומסיים במקום השלישי.
בסרט, כשניסה להרוג את לוסי גריי, היא הרעילה אותו עם רעל העכברים שסנואו נתן לה לפני המשחקים.
למינה - מיועדת ממחוז 7. הודרכה על ידי פפ הרינגטון.
הורגת את מרקוס בעזרת גרזן בכך שחותכת את החבלים שקשרו אותו לקורה, ולאחר מכן נהרגת על ידי קורל עם עזרת הקרייריסטים האחרים.
בילתה את רוב המשחקים על הקורה שממנה הפילה את מרקוס.
בובין - מיועד ממחוז 8. הודרך על ידי ג'ונו פיפס.
נהרג על ידי סנואו לאחר שנכנס לזירה כדי לחלץ את סג'אנוס ממנה.
וובי - מיועדת ממחוז 8. הודרכה על ידי הילריוס הבנסבי.
בת 12 עם תסמונת דאון, המזכירה מעט את רו.
בספר, היא מתה לאחר ששתתה מהבקבוק שלוסי גריי הרעילה במטרה להרוג את הקרייריסטים.
בסרט, הייתה הראשונה להיהרג על ידי הנחשי המוטציות שהתפשטו בזירה.
פנלו - מיועד ממחוז 9. הודרך על ידי גאיוס ברין.
בספר, הוא ושיף נהרגו מפציעותיהם שנגרמו מפיצוץ המורדים.
בסרט, הוא נהרג על ידי קורל במרחץ הדמים.
שיף - מיועדת ממחוז 9. הודרכה על ידי אנדרוקלס אנדרסון.
בספר, היא ופנלו נהרגו מפציעותיהם שנגרמו מפיצוץ המורדים.
בסרט, היא מתה לאחר שנורתה פעמיים על ידי אוטו במהלך מרחץ הדמים.
טאנר - מיועד ממחוז 10. הודרך על ידי דומיטיה ווימסיוויק.
הוא מצטרף לברית הקרייריסטים, הכוללת את קורל, מיזן וטריש, אך נהרג על ידי קורל לאחר מכן.
לפני מותו, עזר לקורל להרוג את למינה וסול.
ברנדי - מיועדת ממחוז 10. הודרכה על ידי אראקני קריין.
נורתה על ידי אוכפי השקט, לאחר שהרגה את המנטורית שלה.
ריפר אש - מיועד ממחוז 11. הודרך על ידי קלמנסיה דובקוט.
הרג אוכף שקט לפני האסיף ותקף את סנואו עם הגעתם לקפיטול.
בגלל הקושי שלהן בזירה, הוא נהג לעזור לוובי ודיל, מה שהפך אותו למאוד פופולרי בקפיטול ושם אותו בראש טבלת ההימורים, ונתן לו את הכינוי "הקוצר".
בילה את רוב זמנו בליצור חדר מתים כמחווה למיועדים הנופלים.
בספר, לאחר שרק הוא ולוסי גריי נשארו בזירה, הוא רדף אחריה ולאחר שהיה צמא שתה מהשלולית שלוסי גריי הרעילה, מה שהרג אותו והפך את לוסי גריי למנצחת משחקי הרעב ה-10. בסרט, לאחר התפשטות הנחשים בזירה, הוא נהרג מרצון על ידי הנחשים.
מאוחר יותר, לוסי גריי מייחסת את התנהגותו המוזרה לכלבת, אותה קיבל (כנראה) מג'סאפ לפני שהמשחקים התחילו.
דיל - מיועדת ממחוז 11. הודרכה על ידי פליקס רבינסטיל.
בספר, נפטרה בתחילת המשחקים לאחר שנדבקה בשחפת.
בסרט, היא מתה לאחר ששתתה את המים שלוסי גריי הרעילה.
ג'סאפ דיגס - מיועד ממחוז 12. הודרך על ידי לייסי ויקרס.
נדבק בכלבת על ידי עטלפים לפני המשחקים.